મહેસાણા તાલુકાનાં મીઠા ગામની મહિલા બે દિવસ અગાઉ ઘાસચારો લેવા માટે ખેતરમાં ગઈ હતી તે દરમિયાન અજાણ્યા બે બાઈકસવારો મહિલાનાં ગળામાંથી સોનાની ચેઈનની લૂંટ કરી ફરાર થઈ ગયા હતા.આ મામલે મહિલાનાં પતિએ સાંથલ પોલીસને જાણ કરતાં પોલીસે તેમની અરજી લઈને તપાસ કરવાની ખાતરી આપી હતી.તેથી નવગુજરાત સમયે ૨૯ જુલાઈનાં રોજ ગ્રામ્ય વિસ્તારની મહિલાઓ અસુરક્ષિત હોવાનો અહેવાલ પ્રસિધ્ધ કરતાં સાંથલ પોલીસે ૩૦ જુલાઈનાં રોજ ફરીયાદ દાખલ કરી હતી. મહિલાનાં પતિની ફરીયાદનાં આધારે સાંથલ પોલીસે અજાણ્યા બાઈક સવાર વિરૂદ્ધ ગુનો નોંધીને તેની તપાસ ખુદ પીએસઆઈ એમ.આર.રાઠોડે સંભાળી છે.